– મારો જન્મ મોસાળ નવસારીમાં થયો ને ઉછેર તેમજ અભ્યાસ મુંબઇ. જો કે મુંબઇથી હું દર વેકેશનમાં નવસારી જતી હતી. મુંબઇમાં મારો શાળાનો અભ્યાસ સહકારી વિદ્યામંદિરમાં થયો હતો. કારણકે, મારા પિતા સ્વાતંત્ર્યસેનાની હતા. તેઓ ઇચ્છતા હતા કે હું ગુજરાતી માધ્યમની શાળામાં અભ્યાસ કરું. મારા પિતા પ્રહલાદ મહેતા અને માતા રેખા મહેતાએ મારા ઉછેરમાં કોઇ ઊણપ નહોતી રાખી. તેથી જ કદાચ હું જીવનમાં દરેક પડકારને પહોંચી વળવા સજ્જ થઇ. કોલેજની વાત કરું તો મુંબઇની જયહિન્દ કોલેજમાંથી મારો કોલેજનો અભ્યાસ મેં પૂર્ણ કર્યો.